Imtella' Jannar 6, 2022 Il-ġenituri ta' Novak Djokovic, l-istilla dinjija tat-tennis qalu li binhom qiegħed jiġi trattat qisu kriminal. Djokovic spiċċa fl-aħbarijiet wara li fl-aħħar jiem sar magħruf li ngħata eżenzjoni biex ikun jista' jieħu sehem fl-open tal-Awstralja minkejja li mhux imlaqqam kontra l-Covid-19. Madankollu din l-eżenzjoni wasslet għal rabja kbira fost l-Awstraljani. Kaġun ta' dan il-Prim Ministru Awstraljan Scott Morrison qal li kien lest jibagħtu lura lejn pajjiżu jekk ma jkollux ġustifikazzjoni serja. Il-plejer għadu qed jistenna li tittieħed deċiżjoni mill-qorti tal-appell Awstraljana. F'telefonata mir-restoranti ta' ibnu f'Belgrad, Srdjan Djokovic, missier it-tennista qal lill-ġurnalisti li din mhi xejn ħlief kwistjoni politika. Is-seed numru wieħed tad-dinja qiegħed jinżamm magħlqu f'lukanda tal-gvern f'Melbourne. Ommu Dijana qalet li l-Awstraljani qed iżommu lil binha qisu ħabsi u sejħet dan l-aġir bħala trattament inuman u mhux ġustifikat.